text: Har du set ørken-skildpadden fra Øster Gasse?
  25 november 2015 kl. 12.09
  Syd- og Sønderjyllands Politi er lige nu på udkig efter en 17 kilo tung ørken-skildpadde, der er løbet hjemmefra.
  Tirsdag formiddag modtog politiet en anmeldelse om, at en ørkenskildpadde havde forladt sit hjem på Åbenråvej i Øster Gasse ved Skærbæk i Tønder Kommune.
  Skildpadden beskrives som  brunlig i farverne og den vejer ca. 17 kilo.
  Ejeren har fortalt politiet, at skildpadden har været væk i cirka 14 dage, så den kan godt være nået et stykke vej væk på sin springtur fra Øster Gasse.
  Det er ikke første gang, at en ørkenskildpadde er på springtur fra Øster Gasse. I oktober beskrev vi her på tvsyd.dk, at en 10 kilo stor ørkenskildpadde havde gravet sig fri.
  
  Ser eller har du set skildpadden, bedes du kontakte Syd- og Sønderjyllands Politi på 1-1-4.
  